*Ovaj Poziv se financira iz Europskog fonda za regionalni razvoj*

**Ugovor o dodjeli bespovratnih sredstava za projekte koji se financiraju iz Fondova u financijskom razdoblju 2014.-2020.**

**KK.01.1.1.08**

**Hrvatski znanstveni i obrazovni oblak (HR-ZOO)**

("Ugovor ododjeli bespovratnih sredstava", u daljnjem tekstu: Ugovor)

Posredničko tijelo razine 1 (u daljnjem tekstu: PT1) Ministarstvo znanosti i obrazovanja, OIB: OIB: 49508397045, Donje Svetice 38, 10000 Zagreb, i

Posredničko tijelo razine 2 (u daljnjem tekstu: PT2), Središnja agencija za financiranje i ugovaranje programa i projekata Europske unije, OIB: 11548277852, Ulica grada Vukovara 284 (objekt C), 10000 Zagreb,

zajednički obuhvaćeni pojmom PT-ovi, s jedne strane, i

Korisnik bespovratnih sredstava iz Fondova

Sveučilište u Zagrebu Sveučilišni računski centar (Srce), Josipa Marohnića 5, 10000 Zagreb

Ostala tijela javnog prava

OIB: 34016189309

(u daljnjem tekstu: Korisnik)

s druge strane,

(u daljnjem tekstu: Strane) složile su se kako slijedi:

**Posebni uvjeti Ugovora**

**Članak 1. – Svrha**

1.1. Svrha ovog Ugovora je dodijeliti bespovratna sredstava Korisniku u svrhu provedbe projekta pod nazivom Hrvatski znanstveni i obrazovni oblak (HR-ZOO) (u daljnjem tekstu: Projekt) opisanog u Prilozima I i II ovih Posebnih uvjeta: Prijavni obrazac i Dodatni informacijski obrazac, koji je sastavni dio ovog Ugovora.

1.2. Bespovratna sredstva se dodjeljuju Korisniku u skladu s uvjetima utvrđenima u Općim uvjetima i u ovim Posebnim uvjetima Ugovora, za koje Korisnik ovim putem izjavljuje da ih je u cijelosti primio na znanje i prihvatio.

1.3. Korisnik se obvezuje provesti Projekt u skladu s opisom i opsegom Projekta u skladu s Posebnim uvjetima Ugovora, Općim uvjetima Ugovora te naknadnim izmjenama Projekta odnosno Ugovora.

**Članak 2. – Provedba i financijsko razdoblje Projekta**

2.1. Ovaj Ugovor stupa na snagu onoga dana kada ga potpiše posljednja Strana te je na snazi do izvršenja svih obaveza ugovornih Strana, odnosno do dana raskida Ugovora.

2.2. Razdoblje provedbe Projekta je od <…> do <…>.

2.3. Razdoblje prihvatljivosti izdataka Projekta je od <…> do <…>.

2.4. Završni zahtjev za nadoknadom sredstava i Završno izvješće podnose se PT-u 2 u roku od 30 dana od isteka razdoblja provedbe Projekta <…>.

**Članak 3. – Iznos bespovratnih sredstava, postotak financiranja Projekta i uređenje plaćanja**

3.1. Ukupna vrijednost Projekta se određuje na <…> kuna.

3.2. Ukupni prihvatljivi troškovi se određuju na <…> kuna, kao što je utvrđeno u Prilogu I Prijavni obrazac, a u skladu s Općim uvjetima Ugovora.

3.3. Dodjeljuju se bespovratna sredstva u iznosu od <…> kuna što je najviši mogući iznos sufinanciranja ukupno utvrđene vrijednosti prihvatljivih izdataka Projekta navedenih u točki 3.2. ovog članka.

3.4. Korisnik se obvezuje osigurati sredstva za provedbu Projekta u proračunu Sveučilišnog računskog centra (Srce) Sveučilišta u Zagrebu te je odgovoran za namjensko korištenje istih.

3.5. Korisnik se obvezuje osigurati sredstva u svrhu pokrića troškova i izdataka za koje se naknadno utvrdi da su neprihvatljivi te je odgovoran za osiguravanje raspoloživosti sredstava ukupne Projektne vrijednosti u svrhu pokrića neprihvatljivih troškova i izdataka. Korisnik se obvezuje izvršiti preknjiženje neprihvatljivih troškova odmah po odobrenju svakog Zahtjeva za nadoknadom sredstava.

3.6. Korisnik se obvezuje po svakom odobrenom Zahtjevu za nadoknadom sredstava izvještavati PT1 o utrošenim proračunskim sredstvima. Rok za dostavu odredit će PT1 po svakom odobrenom Zahtjevu za nadoknadom sredstava. Korisnik se obvezuje dostaviti tablice izvršenja proračuna projekta iz kojih je vidljiva namjenska potrošnja sredstava, što uključuje i preknjiženje neprihvatljivih troškova (ako je primjenjivo).

3.7. PT1 je ovlašten u bilo kojem trenutku provedbe Projekta zatražiti od Korisnika dokumentaciju koja dokazuje namjensko trošenje sredstava za potrebe Projekta te izvršiti uvid u financijsku dokumentaciju koja potvrđuje navedeno.

3.8. Korisnik je dužan postupati u skladu s odlukom PT-a 1 kojom je naložen povrat sredstava.

**Članak 4. Trajnost projekta**

4.1. Ograničenja opisana u članku 8. Općih uvjeta Ugovora primjenjuju se *5* godina nakon završnog plaćanja Korisniku.

**Članak 5. – Partneri**

5.1. Projekt će provesti Korisnik i sljedeći partneri:

5.1.1. Sveučilište J. J. Strossmayera u Osijeku (OIB: 78808975734)

5.1.2. Sveučilište u Rijeci (OIB: 64218323816)

5.1.3. Sveučilište u Splitu (OIB: 29845096215)

 5.1.4. Sveučilište u Zagrebu (OIB: 36612267447)

 5.1.5. Institut Ruđer Bošković (OIB: 69715301002)

 5.1.6. Hrvatska akademska i istraživačka mreža CARNet (OIB: 58101996540)

**Članak 6. - Neprihvatljivi izdaci**

6.1. Sljedeće vrste izdataka nisu prihvatljive za financiranje u okviru Projekta:

* Nadoknadivi PDV tj. porez na dodanu vrijednost za koji prijavitelj/Korisnik i partner imaju pravo ostvariti odbitak
* Kamate na dug
* Trošak povezan s ulaganjem radi postizanja smanjenja emisije stakleničkih plinova iz aktivnosti koje su navedene u Prilogu I. Direktive 2003/87/EZ
* Trošak povezan s trgovačkim društvima u poteškoćama, u skladu s definicijom pravila Europske unije o državnim potporama
* Kupnja korištene opreme
* Kupnja vozila koja se koriste u svrhu upravljanja projektom
* Otpremnine, doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu te neoporezivi bonusi za zaposlene
* Kazne, financijske globe i troškovi sudskog spora
* Operativni troškovi (izuzev troškova upravljanja projektom i izuzev troška električne energije koji kao izravni trošak nastaje radi implementacije i integracije naprednih IKT resursa i uspostave funkcionalnosti HR-ZOO e-infrastrukture)
* Gubici zbog fluktuacija valutnih tečaja i provizija na valutni tečaj
* Plaćanja svih bonusa zaposlenima
* Bankovni troškovi za otvaranje i vođenje računa, naknade za financijske transfere i drugi troškovi u potpunosti financijske prirode
* Troškovi iz Pravilnika iz članka 10. stavka 1. Uredbe, a kojeg donosi čelnik središnjeg tijela državne uprave iz članka 5. stavka 2. Uredbe
* Doprinosi u naravi u obliku izvršavanja radova ili osiguravanja robe, usluga, zemljišta i nekretnina za koje nije izvršeno plaćanje potkrijepljeno dokumentima odgovarajuće dokazne vrijednosti
* Trošak povezan s ulaganjem u stambeni sektor
* Kupnja neizgrađenog zemljišta
* Kupnja nekretnina (uključujući i pripadajuće izgrađeno zemljište)
* Trošak police osiguranja imovine (uključuje i imovinu nabavljenu iz projekta)
* Plaće članova projektnog tima koji su zaposlenici institucije prijavitelja
* Kompenzacija
* Trošak amortizacije
* Trošak carine
* Osim navedenih neprihvatljivih troškova neprihvatljivi su i svi ostali neprihvatljivi troškovi navedeni u Pravilniku o prihvatljivosti izdataka (NN 143/2014)

**Članak 7. – Mjere osiguravanja javnosti i vidljivosti**

7.1. Na zahtjev PT-a 1 i PT-a 2 Korisnik se obvezuje provoditi i/ili sudjelovati u oglašavanju i mjerama osiguravanja javnosti i vidljivosti, povrh onih navedenih u Prilogu I ovih Posebnih uvjeta Ugovora.

**Članak 8. – Upravljanje projektnom imovinom**

8.1. Imovina koja je stečena u Projektu mora se koristiti u skladu s opisom Projekta sadržanim u Prilogu I i Prilogu V ovih Posebnih uvjeta Ugovora.

**Članak 9. – Ostali uvjeti**

9.1. Korisnik mora dostaviti Revizorsko izvješće neovisnog ovlaštenog revizora uz Završno izvješće.

9.2. Korisnik mora dostavljati izvješća koja proizlaze iz pravila o državnim potporama do isteka roka za amortizaciju opreme nabavljene ovim Projektom. PT1 će nakon potpisa Ugovora dostaviti Korisniku obrazac za izvještavanje kao i upute o dostavi izvještaja.

9.3. Nepoštivanja pravila o državnim potporama tijekom i nakon provedbe Projekta dovodi do materijalne i kaznene odgovornosti Korisnika te će biti razlogom postupanja nadležnih tijela.

9.4. Ukoliko dođe do toga da Korisnik ne poštuje pravila o državnim potporama, a sukladno odredbama Okvira Zajednice za državne potpore za istraživanje i razvoj i inovacije (2014/C 198/01), odnosno ako se više od 20% kapaciteta predmetnog subjekta (npr. laboratorija, centra, ustrojstvene jedinice) godišnje iskoristi za ekonomske aktivnosti, mora doći do povrata dijela sredstava u iznosu koji je sukladan omjeru tih ekonomskih aktivnosti.

9.5. Korisnik je obvezan jednom godišnje podnositi izvješća nakon provedbe Projekta, u razdoblju od pet godina, računajući od završnog plaćanja Korisniku. Izvješća se podnose PT2 i PT1 sukladno rokovima definiranim u članku 12. Općih uvjeta ugovora.

9.6. Korisnik tijekom razdoblja od 5 godina od završnog plaćanja mora osigurati održavanje opreme i druge imovine nabavljene tijekom Projekta, održivost aktivnosti i rezultata kako bi se osiguralo ostvarenje ciljanih pokazatelja te da ne dođe do bitne izmjene Projektnih rezultata uslijed promjene prirode vlasništva dijela infrastrukture ili prestanka proizvodne aktivnosti.

**Članak 10. – Adrese za kontakt**

10.1. Korisnik i PT-ovi koriste sustav eFondovi tijekom pripreme, provedbe i definiranog roka izvještavanja nakon provedbe Projekta. U svakom obliku komunikacije koji je povezan s ovim Ugovorom navodi se referentni broj Ugovora (kod Projekta). Na zahtjev PT-ova ili uz suglasnost strana Ugovora, komunikacija se može obavljati i na druge načine opisane u Općim uvjetima Ugovora, na sljedeće adrese:

Za PT1

Ministarstvo znanosti i obrazovanja, Donje Svetice 38, 10000 Zagreb

Fax: +385 1 45 94 349, tel: +385 1 45 69 000

PT1 pisanim putem dostavlja Korisniku podatke o osobi i adresi elektronske pošte za kontakt.

Za PT2

Središnja agencija za financiranje i ugovaranje programa i projekata Europske unije, Ulica grada Vukovara 284 (objekt C), 10000 Zagreb

Fax: +385 1 62 74 606, tel: +385 1 62 74 666

PT2 pisanim putem dostavlja Korisniku podatke o osobi i adresi elektronske pošte za kontakt.

Za Korisnika

Sveučilište u Zagrebu Sveučilišni računski centar (Srce), Josipa Marohnića 5, 10000 Zagreb

Fax: + 385 1 61 65 559, tel: + 385 1 61 65 555

Korisnik pisanim putem dostavlja PT- u 1 i PT-u 2 podatke o osobi i adresi elektronske pošte za kontakt.

10.2. PT1, PT2 i Korisnik su obvezni bez odgađanja, a najkasnije u roku od 3 dana od dana nastanka promjene vezane uz kontakt podatke iz točke 10.1. ovog članka, obavijestiti pisanim putem kroz za to predviđeno mjesto u sustavu eFondovi druge ugovorne strane o nastaloj promjeni. Jedna ugovorna strana ne odgovara za štetu koja drugoj ugovornoj nastane zbog neobavještavanja o promjenama vezanim uz kontakt podatke iz točke 10.1. ovog članka, ako se komunikacija putem raspoloživih kontakt podataka nije mogla ostvariti.

**Članak 11. – Prilozi**

11.1. Sljedeći prilozi sastavni su dio Posebnih uvjeta Ugovora:

Prilog I: Prijavni obrazac

Prilog II: Dodatni informacijski obrazac

Prilog III: Opći uvjeti koji se primjenjuju na projekte financirane iz Fondova u financijskom razdoblju 2014.–2020.

Prilog IV: Pravila o primjeni financijskih korekcija

Prilog V: Ugovori o pravima i obvezama na projektu Hrvatski znanstveni i obrazovni oblak (HR-ZOO)

11.2. U slučaju neslaganja odredbi ovih Posebnih uvjeta Ugovora i nekog od Priloga koji je sastavni dio Posebnih uvjeta Ugovora, odredbe Posebnih uvjeta Ugovora imaju prvenstvo. U slučaju neslaganja odredbi Priloga III Posebnih uvjeta Ugovora i ostalih Priloga Posebnih uvjeta Ugovora, odredbe Priloga III imaju prvenstvo.

**Članak 12. Odredbe o mjerodavnom pravu i rješavanju sporova proizašlih iz ugovora**

Na rješavanje mogućih međusobnih sporova proizašlih iz tumačenja ili primjene Ugovora, primjenjuje se članak 28. Općih uvjeta.

**Članak 13.**

Sastavljeno na hrvatskom jeziku u *tri* istovjetna/ih primjerka, svaki sa snagom izvornika, od kojih svaka Strana zadržava po jedan primjerak.

|  |  |
| --- | --- |
| **Za Posredničko tijelo razine 1** | **Za Posredničko tijelo razine 2** |
| Ime |  | Ime |  |
| Funkcija |  | Funkcija |  |
| Potpis  |  | Potpis  |  |
| DatumKlasaUrbroj |  | DatumKlasa Urbroj |  |
| **Za Korisnika**  |
| Ime |  |  |
| Funkcija |  |  |
| Potpis  |  |  |
| DatumKlasaUrbroj |  |  |